ጠቅላይ ሚኒስትር ዶክተር አብይ አህመድ የወልቂጤን ህዝብ አወያዩ
የወልቂጤ  ህዝቡን ለማወያየት ወደ ወልቂጤ ያመሩት ጠቅላይ ሚኒስት ዶክተር አብይ አሕመድ በህዝቦች መካከል  እርቅ መውረድ እንደሚገባ  ከህዝቡ ጋር  ባደረጉት  ውይይት  አጽዕኖት ሠጥተው  ተናግረዋል።ባሳለፍነው ሳምንት በወልቂጤ፣ ሶዶና ሀዋሳ ከተሞች ተከስቶው የነበረው ግጭት በሰው ህይወትና በንብረት ላይ ጉዳት መድረሱ ይታወቃል።ይህን ተከትሎም ጠቅላይ ሚኒስትር ዶክተር አብይ አሕመድ በትናንትናው እለት በሀዋሳና በሶዶ ከተሞች በመገኘት ከህዝቡ ጋር ውይይት አድርገዋል።በዛሬው እለትም የኃይማኖት አባቶችና የአገር ሽማግሌዎች፣ ወጣቶችና ታዋቂ ግለሰቦችን ጨምሮ ከተለያዩ የማህበረሰብ ክፍሎች የተውጣጡ ከ1 ሺህ 300 በላይ ዜጎች የታደሙበትን የወልቂጤ ከተማ ውይይት አካህደዋል።በውይይቱም ከተሳታፊዎች ለተነሱላቸው ጥያቄዎች ምላሽ ሰጥተዋል።ለዘላቂ መፍትሔም በሁለቱ ብሔር መካከል የነበረውን ችግር እንድፈቱ ለወጣቶች የቤት ስራ ሰጥተዋል ጠቅላይ ሚኒስትሩ።በወልቂጤ ከህዝብ ጋር እየተወያዩ ያሉት ጠቅላይ ሚንስትር አብይ አሕመድ በከተማውና በአጠቃላይም በደቡብ ክልል በተከሰተው ግጭት ችግሩ ሲፈጠር መከላከል ያልቻሉ የወልቂጤ፣ ሶዶና ሀዋሳ አመራሮችም “ኃላፊነታቸውን በገዛ ፈቃዳቸው ይለቃሉ ብዬ አምናለሁ” ብለዋል። (ኢዜአ)